khistorydata/jeongjo-sjw-relations huggingface dataset:
정조 4년
吏曹參判徐浩修疏曰。伏以臣。曩在北藩。伏聞臣父遭罹之罔測。方寸已亂。神精失守。冒犯擅離之罪。甘被鈇鉞之誅。不自意聖恩如天。化雨偏霑。不惟臣父之誣衊。昭晣無餘。若臣重陷法紀之辜。亦從薄勘。及夫臣父休致宣麻之日。特敎收敍臣。俾將臣父。嗚呼。歷數人臣之獲此於君父者。有幾人哉。生死肉骨。未足以喩其恩。磨頂放踵。未足以盡其報。闔門相對。感淚交頤。念臣之庸陋譾劣。百無肖似。而濫竽竊吹。歷遍華貫。上累則哲之明。下招負乘之譏。則門戶之盈滿。緣臣而益甚。人鬼之猜怒。緣臣而益萃。畢竟過福之災。幾致身家之顚覆。靜言循省。寧欲無吪。顧今一分息補之道。惟有斂跡權要。以承全保之德意。陳力冗散。以酬報答之忱誠而已。臣父臣叔。以此義勉戒於臣。臣亦以此義。自矢於心。而亞銓除旨。忽下於杜門跧伏之中。臣實驚惶抑塞。不知所以爲計也。臣之受殿下覆燾之澤。不特再造而已。屢濱九死之地。終底十生之路。則自今至死之日。莫非殿下之賜也。凡於備驅策效奔奏之際。曷敢爲一毫趨避占便之圖。而第玆天官佐貳。卽向所謂權要之任。世所稱睢盱之場也。臣若弁髦斂迹之初心。憑藉叩謝之義分。諉以宿硏。晏然冒出。則一身顚沛。固不足恤。其於負聖明終始曲庇之恩。何哉。左右揣量。無望祗承。悉暴由中之邈。冀蒙體下之仁。伏乞聖慈。特遞臣銓任。俾職事無曠。私分自靖。千萬幸甚。臣無任屛營祈懇之至。謹昧死以聞。答曰。省疏具悉。卿其勿辭行公。
정조 4년
兵曹判書金華鎭疏曰。伏以。臣奉職不效。自速恩罷。跼蹐悚懍。靡所容措。曾未經日。又伏奉本兵新命。回罪爲榮。此何事也。噫。以臣菲薄之質。短拙之識。無足備數於朝廷百執事之列。度支重任。夫豈臣所堪承當者。猶且兩載蹲冒。其能獲免大戾。莫非天地庇覆之恩。寤寐惶懼。如負大何。一時薄譴。何足以贖臣之罪也哉。惟當縮伏訟愆。以圖黥劓之補。而今忽畀之以中權之重寄。責之以未學之軍旅。以何才猷。可以詰戎兵。以何鑑別。可以公用捨乎。顧今一初淸明。百度維新。此時此任。猝然付之於疎迂一措大者。太不相着。豈不解三軍之體。而駭四方之聽耶。臣身顚沛。雖不足恤。終若速官謗而僨國事。累睿簡而負聖恩。則臣雖百死。亦何及哉。不惟目下情地之萬萬悚惶。反復揣究。承膺無路。荐召之下。不得不冒入文字。仰首自列。伏乞聖慈。天地父母。俯垂鑑諒。亟卽收還臣新授職名。仍命重勘臣前後辜犯。以重國體。以安私分。不勝幸甚。臣無任屛營祈懇之至。謹昧死以聞。答曰。省疏具悉。予曰得人。卿其勿辭行公。
정조 4년
庚子六月初二日。兼春秋洪光一。禁府啓目。刑曹佐郞金載復。禁營校吏捧招時無堂上。而先自取招。因傳敎。拿處刑推得情。何如。傳曰。除刑推議處爲良如敎。
정조 4년
禁府啓目。東所衛將金命赫。部將金道光。行巡部將鄭行儉等。莫重更鼓。以至誤打。刑推得情。何如。傳曰。除刑推議處爲良如敎。
정조 4년
禁府啓目。中官方得賢。以猥屑之說。敢爲奏達。因傳敎。令該府處之。議處何如。傳曰。幺麽蟻蝨之徒。安敢乃爾。其在懲他中官之道。不可白放。從重勘律爲良如敎。
정조 4년
庚子六月初二日卯時。上御誠正閣。晝講詣臺臺臣同爲入侍時。特進官金魯鎭。同知事徐有寧。參贊官鄭志儉。侍讀官姜忱。假注書洪光一。記注官鄭必忠。記事官金載瓚。宗臣安春君烿。武臣副護軍趙㠎。掌令柳孟養。正言徐有鍊。以次進伏訖。上讀前受音訖。忱進讀自所謂脩身在正其心。止右傳之八章。上讀新受音訖。忱曰。忿懥好樂。恐懼憂患四者。人情之所不能無者。而其中忿懥好樂之發。最難得中。若能涵養省察。發而得中。則位育之功可致矣。伏願體念焉。好而知其惡。惡而知其美。此新民底道也。蓋先明自已上明德。如明鏡之瑩然。姸媸莫逃。物來順應。好惡得正。然後可至於新民之域矣。惟願體念焉。上曰。好矣。魯鎭曰。忿懥好樂等四者。乃人心之所不能無者。而一有過不及之差。則遂不得其中。而人心道心。分界於此矣。然而人心道心。非兩件物事。得中則爲道心。不得中則爲人心。伏願殿下。於精一執中之功。益加懋哉。上曰。好矣。有寧曰。常人之心。易於慾動情勝。而惟怒爲難制。惟聖人。然後當怒而怒。當樂而樂。隨處得正。泛應曲當矣。上曰。好矣。志儉曰。忿懥恐懼等四者註。亦曰心之用。而人所不能無者。然而事過之後。留在胸裏。結聚不散。則及其他事來到之時。病根常在。不能順應。蓋一有字。有無限病痛矣。上曰。釋誠意。只曰誠意。單獨說去。而至於脩身齊家。必連釋之者。何也。忱曰。脩齊爲誠意之工。而脩身亦齊家。故脩齊相接矣。上曰。是如格物致知一句語矣。命臺臣退出。臺廳命退。諸臣以次退出。
정조 4년
庚子六月初二日巳時。上御誠正閣。都承旨入侍時。都承旨鄭昌聖。假注書趙興鎭。兼春秋鄭必忠。記事官金載瓚。以次進伏訖。上曰。李時秀。何不入來乎。昌聖曰。俄聞以關格。方大痛於直次云矣。上曰。入直玉堂徐鼎修入侍。賤臣承命出。與徐鼎修。偕入進伏。上曰。堂后日記。幾許修整乎。鼎修曰。近來修整者。不過朔餘日記。而餘存尙爲九朔矣。上曰。斯速修納。可也。昌聖曰。王大妃殿進御理中膏製入。今至數旬矣。伏想似已盡御。更爲製入。何如。上曰。一劑依前製入。好矣。上命書兵判疏批。有防曰。兵曹判書疏批已下。卽爲牌招。傳授命召。何如。上曰。依爲之。出擧條命退。承史遂退。
정조 4년
庚子六月初二日午時。上御誠正閣。禮房承旨入侍時。左承旨徐有防。假注書洪光一。記注官鄭必忠。記事官金載瓚。以次進伏訖。上命有防。讀祭報府訖。命書傳敎曰。藥房提調。待下批牌招察任。命退。諸臣以次退出。
정조 4년
行都承旨鄭昌聖坐。左承旨李邦榮坐直。右承旨申大升未肅拜。左副承旨宋煥億在外。右副承旨沈念祖坐。同副承旨鄭志儉坐直。注書二員未差。假注書趙興鎭仕洪光一仕直。事變假注書吳泰賢仕。
정조 4년
鄭昌聖啓曰。明日常參經筵頉稟。傳曰。知道。
정조 4년
鄭昌聖啓曰。右承旨沈豐之。今日不爲仕進卽爲牌招。何如。傳曰。允。
정조 4년
傳于李邦榮曰。禮房承旨入侍。
정조 4년
有政。吏批。吏曹判書金鍾秀進。參判徐浩修未肅拜。參議未差。以申大升宋煥億爲承旨。尹行修爲吏曹正郞。鄭在信爲監察。李普謙爲假監役。金熤爲知春秋。金華鎭爲典醫監提調。鄭昌聖爲內資提調。金華鎭爲軍器提調。李德鉉爲長城府使。以金華鎭蔡濟恭爲訓鍊都監提調。金華鎭爲禁衛提調御營提調。安昌郁爲律學敎授。
정조 4년
吏曹。左承旨李邦榮。右承旨申大升。左副承旨宋煥億。兵批。判書金華鎭病。參判李萬恢呈辭入啓。參議尹勉升病。參知金蓍耇入直進。以李鼎炳柳鎭怕李匡運權綸。金漢燁爲副護軍。柳戇趙尙鎭趙英鎭朴祐源趙時偉吳大益徐有防沈豐之李敬養任觀周申尙權爲副司直。
정조 4년
傳于鄭志儉曰。新除授承旨牌招察任。
정조 4년
沈念祖。以戶曹言啓曰。因大臣陳達。今番使行時。帶去別方物中。若干種不足者。分付該曹。使之精備下送事命下矣。方物不足。黃細苧布十匹。白細苧布十匹。黃花席五張。雜彩花席五張。各別精備封裹。出給於譯官張㵓處。使之領運交付於使行所到處之意。敢啓。傳曰。知道。
정조 4년
李邦榮。以觀象監官員。以領事意啓曰。今此元陵陵上莎草蹲頹處修改時。臣以政府進去矣。本監提調亦當進去。而臣旣領本監。依例兼進之意。敢啓。傳曰。知道。
정조 4년
沈念祖。以兵曹言啓曰。卽接西道參軍牒報。則訓鍊都監所授敦義門北邊近處體城二間頹圮。已把守處。連接體城一間許。今又頹圮云。令繕工監。爲先把子圍排。分授軍門。一體修築。而把守軍兵。亦令該軍門。量宜加定。限改築間。與前把守。合力守直之意。分付。何如。傳曰。允。
정조 4년
又以訓鍊都監言啓曰。本局分授都城敦義門北邊體城二間頹圮。已把守處連接體城一間許。今又頹圮。把守軍兵。令該軍門量宜加定。合力守直事。自兵曹草記入啓矣。砲手十名。又爲定送。限修築間。輪回守直之意。敢啓。傳曰。知道。
정조 4년
鄭志儉啓曰。新除授左副承旨宋煥億。時在京畿水原地。斯速乘馹上來事。下諭。何如。傳曰。允。
정조 4년
大司憲鄭一祥。大司諫李養鼎。司諫金履禧。掌令柳孟養。持平沈商賢。獻納尹長烈。校理姜忱。副校理李時秀。正言徐有鍊鄭益祚。修撰尹尙東權以綱啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答三司曰。不允。
정조 4년
大司憲鄭一祥。大司諫李養鼎。司諫金履禧。掌令柳孟養。持平沈商賢。獻納尹長烈。正言徐有鍊鄭益祚啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答兩司曰。不允。第六件七件事。亟停勿煩。
정조 4년
持平沈商賢啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答府曰。不允。第六件七件事。亟停勿煩。
정조 4년
獻納尹長烈啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。會正王法。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請逆賊尙魯。亟施孥戮之典。措辭見上答院曰。不允。第九件十五件事。亟停勿煩。
정조 4년
右承旨申大升疏曰。伏以。臣賦命險釁。獲罪神明。一朞之內。荐罹禍殃。頑然苟活。奄闋外制。特一天地間窮毒之人。杜門泣血。萬念俱灰。不意姓名。復廁於朝籍。簪履不遺於聖衷。乃有此銀臺新命。臣雙擎恩旨。感淚無從。榮出匪分。痛增不洎。噫。臣逖違天陛。居然已四載。區區犬馬之戀。亦豈無一登前席。仰覲耿光。以伸叩謝之忱。而風樹之痛。餘哀未盡。草土之喘。殘骸堇存。尙何以飄纓束帶。自同平人乎。玆於天牌之下。承膺無路。敢控悲苦之懇。仰瀆崇嚴之聽。伏乞聖慈。俯垂矜察。特許鐫臣職名。俾還本分。以卒生成之澤。不勝萬幸。臣無任屛營祈懇之至。謹昧死以聞。答曰。省疏具悉。爾其勿辭察職。
정조 4년
檢閱金載瓚疏曰。伏以。臣卽伏見政望下者。以臣父臣熤爲春秋館知春秋。臣所帶記事官之銜。自在應遞之科矣。玆敢援例陳章。伏乞聖明。亟許遞改。以存公格。以安私分。千萬幸甚。臣無任屛營祈懇之至。謹昧死以聞。答曰。省疏具悉。疏辭下該曹稟處。
정조 4년
庚子六月初三日辰時。上御誠正閣。晝講詣臺。臺臣同爲入侍時。特進官金華鎭。同知事徐有寧。參贊官沈念祖。侍讀官姜忱。檢討官尹尙東。假注書洪光一。記注書鄭必忠。記事官金載瓚。宗臣凝善君燨。武臣副護軍許𣷯。持平沈商賢。獻納尹長烈。以次進伏訖。上讀前受音訖。忱進讀。自所謂治國必先齊其家。止右傳之九章。上讀新受音訖。忱曰。如保赤子。謂人君之於民。若慈母之養赤子也。然而君民之間。等級截然。須令上下交孚。情志相通。從民之志。得民之意。然後可謂如保之治矣。西銘曰。民吾同胞。民雖下賤。亦同胞中物也。惟願殿下。兼體西銘之義。以爲如保之政焉。一家仁。一國興仁。一家讓。一國興讓。此上行下效之義。而興之一字。卽興起之謂也。苟無實德。則不能强使民興起。而民卒不可服矣。在上之人。必須積善累仁。浸漬融洽。然後可見斯民之興起。而其所以興起之者。奚特仁讓而已。凡所以懋實德而尙節儉者。皆足以使是民興起矣。上曰。好矣。尙東曰。小註曰保赤子。慈於家。如保赤子。慈於國。大抵國之慈於民。如家之慈於子也。然而慈者。母道也。若專用母之慈。而不以父之嚴濟之。則適中其慾。習與性成。其弊易至於驕惰矣。況民者。能言而易覺。異於赤子之無知。徒知國家慈惠之政。而不知君父法敎之嚴。則畢竟不止於驕民而已。人君之於民。天地也。父母也。以母之慈。兼父之嚴。當慈惠則施以慈惠。當法敎則治以法敎。或慈或嚴。隨時稱宜。然後民無不服。而終化於善矣。此章旣曰不出家。而成敎於國。雖無嚴字。而敎字中。已帶得嚴底意思矣。上曰。此文義。儘好矣。華鎭曰。於興則曰一家。於亂則曰一人。然則興之難而亂之易。可見於此矣。有寧曰。此言所藏乎身不恕。蓋夫子之道。忠恕而已。而恕字工夫爲主。大學絜矩一章。都是恕也。恕之一字。當着力照管矣。上曰。好矣。念祖曰。堯舜之道。孝弟爲本。故成敎於天下。漢唐以降。貞觀之治。非不美矣。而不能以孝悌推將去。故唐之治。止於貞觀而已。上曰。仁與讓不同乎。忱曰。仁爲孝。讓爲悌。孝悌似不同矣。上曰。不仁不讓。凡所以亂國之道不一。而必曰一人貪戾者何也。忱曰。慈爲使衆之道。而貪戾卽慈之反也。上曰。戾字卽慈字之對。而貪字則似歇矣。忱曰。一人貪戾則亂矣。華鎭進伏曰。臣猥叨重任。夙宵憂懼矣。上曰。卿家掌度支者。至卿爲四人乎。華鎭曰。然矣。上曰。受投刺乎。華鎭曰。自明日許投刺矣。上曰。大司馬之職。亦大矣。武弁進退。專係於是矣。華鎭曰。許多武弁。外面雖易見。而裏面則看不破矣。上曰。卿須恢張公道。一洗前垢。可也。華鎭曰。臣素無藻鑑。何以擇人。而疏通之政。又是難事。雖曰振淹滯。而亦不可不更加詳審矣。上曰。窠闕甚窄矣。華鎭曰。與前判相議。則虛司果。似爲五六人矣。上曰。吏曹則優如乎。華鎭曰。似優矣。上曰。虛司果可悶矣。前冬都目。吏曹復職不出乎。華鎭曰。臣不知矣。上曰。吏曹有闕。則虛司果令付矣。雖在仕滿人。爲可惜。而吏曹有闕。則可以用之矣。上曰。以此月爲之乎。華鎭曰。都政自上有命。則兵曹取才。當卽爲之矣。上曰。禁軍爲第一窠。而若爲二窠。駕前駕後一窠許之。則似爲闊狹之道矣。上曰。今番破船。多於前年云。果然否。華鎭曰。三千餘石云矣。上曰。先王朝甲午乙未年申飭矣。今則似解弛矣。上曰。慶尙道三漕倉好矣。華鎭曰。臣曾於巡歷時見之。則漕倉設立之人。可謂有局量。有氣力。臣回還後。屢以此言於廟堂矣。命臺臣。退出臺廳啓辭。命退。諸臣以次退出。
정조 4년
庚子六月初三日巳時。上御誠正閣。奉審承旨入侍時。同副承旨鄭志儉。假注書洪光一。記注官鄭必忠。記事官金載瓚。以次進伏訖。上曰。關王廟奉審。果無頉乎。志儉曰。無頉矣。上曰。大臣以下。中路未見乎。志儉曰。臣未之見矣。上曰。大臣以下。何時復命乎。志儉曰。雨後水漲。臣未知復命在於何時。而第當在酉時許矣。上曰。院中誰在也。志儉曰。左承旨有病。至今未差矣。上曰。右承旨亦有病乎。志儉曰。右承旨亦身病難强矣。上曰。朴祐源之病。尙未差歇否。志儉曰。然矣。命書傳敎曰。左承旨。右承旨。聞有實𧏮云。許遞。今日政差出。命書傳敎曰。政事當日爲之。上曰。拱辰湯姑爲停止事。出榻敎命退。諸臣以次退出。
정조 4년
庚子六月初日三日酉時。上御誠正閣。奉審承旨入侍時。都承旨鄭昌聖。假注書趙興鎭。兼春秋李𤧣。記事官金載瓚。以次進伏訖。上曰。奉審後無頉乎。昌聖曰。臣敬奉聖旨。馳詣奉審。則莎草有頉處。與禮曹草記。無異同。而丁字閣碑閣。皆無頉。仍詣永祐園。園上丁字閣碑閣奉審。則皆無頉矣。昌聖曰。俄聞醫官所傳。則聖候以暑症。有欠和之節云。下情不勝焦灼之至矣。上曰。一時暑症。不足爲慮。而近日膈滯之症特甚。誠可悶也。昌聖曰。氣度不得順行。故膈滯之症。終不平復。尤切焦迫矣。上曰。涼生後。自可差減矣。命退。承史遂退
정조 4년
行都承旨鄭昌聖坐。左承旨李邦榮坐。右承旨申大升坐直。左副承旨宋煥億在外。右副承旨沈念祖坐。同副承旨鄭志儉坐直。注書二員未差。假注書趙興鎭仕洪光一仕直。事變假注書吳泰賢仕。
정조 4년
鄭志儉啓曰。明日常參經筵取稟。傳曰。朝講兼行次對。
정조 4년
傳于申大升曰。騎馬一匹立之。
정조 4년
傳于沈念祖曰。右副承旨入侍。
정조 4년
傳于鄭志儉曰。日熱如此。禁府時囚。令次堂擧行。
정조 4년
鄭志儉啓曰。卽者檢閱金載瓚。謂有情勢。陳疏徑出。原疏纔已捧入矣。所當直捧禁推傳旨。而此與無端徑出有異。推考警責。何如。傳曰。允。
정조 4년
鄭志儉。以實錄廳郞廳。以摠裁官意啓曰。實錄印役凡具。今已措備。令日官推擇日字。則今六月初四日爲吉云。自今日印出始役之意。敢啓。傳曰。知道。未知前例之如何。而今日始役。今日草記。得無不太早之歎乎。
정조 4년
鄭志儉。以兵曹言啓曰。該門守門將及近仗軍士盤問以啓事命下矣。丹鳳門守門將李枝蕃。以傳敎內辭意。詳細盤問。則所供內以爲當初留門時。宣傳官只以開門待下敎。還閉爲言。而未承某人許入之命。且入來別監。雖佩通符。旣非留門後出去。而還爲入來者。則莫重留門。不可輕易許入。新入生疎。全昧定式下敎。果使近仗軍士。擧例於本曹及政院而入送。莫非矣身迷劣所致云。近仗軍士枝華處。亦爲詳問委折。則所供一如守門將之言。而其間事狀。無他究覈之端矣。敢啓。傳曰。知道。今番則特爲分揀放送。此後凡係以摘奸事。佩標信通符人。許令出入。無敢傳告外司之意。各別嚴飭。各門一體申明約束。不但此事。近仗軍士則差備咫尺待令。何事不知。其在嚴宮禁之道。不可不嚴束。卿其知悉。
정조 4년
鄭志儉。以兵曹言啓曰。今六月初四日洪忠道公山居幼學黃采若。自敦化西挾門入來。鳴申聞鼓。依定式下該曹推問。何如。傳曰。允。
정조 4년
大司憲鄭一祥。大司諫李養鼎。司諫金履禧。掌令柳孟養。持平沈商賢。獻納尹長烈。校理姜忱。副校理李時秀。正言徐有鍊鄭益祚。修撰尹尙東權以綱啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答曰。不允。
정조 4년
大司憲鄭一祥。大司諫李養鼎。司諫金履禧。掌令柳孟養。持平沈商賢。獻納尹長烈。正言徐有鍊鄭益祚啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答曰。不允。第六件七件事。亟停勿煩。
정조 4년
掌令柳孟養啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答曰。不允。第六件七件事。亟停勿煩。
정조 4년
司諫金履禧啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請逆賊尙魯。亟施孥戮之典。措辭見上答曰。不允。第九件十五件事。亟停勿煩。
정조 4년
檢閱金載瓚疏曰。伏以。臣卽伏見政望下者。以臣父臣熤爲春秋館知春秋。臣所帶記事官之銜。自在應遞之科矣。玆敢援例陳章。伏乞聖明。亟許遞改。以存公格。以安私分。千萬幸甚。答曰。省疏具悉。疏辭下該曹。詳考前例。的確稟處。
정조 4년
庚子六月初四日。兼春秋洪光一。禁府啓目。金載復特敎捧供之下。旣無該堂。而敢爲朁行之罪。照律。何如。傳曰。郞廳容或可恕。付過放送爲良如敎。
정조 4년
禁府啓目。方得賢身爲中官。敢以猥屑之說。肆然奏達之罪。照律。何如。傳曰。中官此等之習。不可長。豈以恤囚之時而白放。放逐本鄕爲良如敎。
정조 4년
禁府啓目。金命赫金道光鄭行儉等。更漏誤傳之罪。照律。何如。傳曰。又從三令五申之意。今番段付過放送爲良如敎。
정조 4년
庚子六月初四日酉時。上御誠正閣。大臣入侍時。領議政金尙喆。右承旨申大升。假注書洪光一。記注官鄭必忠。記事官李𤧣。以次進伏訖。上曰。役處。何如。尙喆曰。役處不少。今日辰時始役。至申後訖役矣。上曰。何以蹲頹也。尙喆曰。新卜之餘。莎草未凝故然矣。上曰。此後無深慮乎。尙喆曰。無深慮矣。上曰。卿則明日次對勿入。可也。命退。諸臣以次退出。
정조 4년
行都承旨鄭昌聖坐。左承旨李邦榮坐。右承旨申大升坐。左副承旨未差。右副承旨沈念祖坐直。同副承旨鄭志儉坐直。注書二員未差。假注書趙興鎭仕洪光一仕直。事變假注書吳泰賢仕。
정조 4년
鄭志儉啓曰。明日常參經筵取稟。傳曰。只晝講。
정조 4년
藥房都提調鄭弘淳。提調兪彦鎬。副提調鄭昌聖啓曰。伏未審日間。聖體。若何。王大妃殿症候。益有差勝之節乎。今日臣等。率諸御醫入侍。仰承諸節爲宜。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿慈宮氣候一樣。後日次入侍宜矣。
정조 4년
傳于沈念祖曰。朝講次對同爲入侍。
정조 4년
鄭志儉。以義禁府言啓曰。前承旨宋煥億禁推事。傳旨啓下矣。宋煥億。時在京畿水原地云。依例發遣府書吏拿來。何如。傳曰。允。
정조 4년
鄭志儉啓曰。左副承旨宋煥億禁推事命下矣。依例遞差傳旨及禁推傳旨捧入之意。敢啓。傳曰。知道。
정조 4년
沈念祖啓曰。禁衛營從事官來言。今日本營軍兵日次私習云矣。敢啓。傳曰。知道。
정조 4년
傳于沈念祖曰。同副承旨入侍。
정조 4년
有政。判書金鍾秀進。參判徐浩修未肅拜。參議未差。同副承旨鄭志儉進。以鄭福煥爲持平。趙思忠爲正言。朴天行爲副校理。徐鼎修李益烍爲副修撰。鄭昌順爲知義禁。金夏材爲同義禁。金華鎭爲知春秋。沈鋑爲長城府使。林重遠爲高陽郡守。兵批。判書金華鎭進。參判李萬恢呈辭受由。參議尹勉升病。參知金蓍耇入直進。右副承旨沈念祖進。以兪彦鎬爲都摠管。李明運爲副摠管。鄭文啓爲僉知。李禹鉉爲內禁將。元宇鎭爲兼司僕將。金履煥爲北道參軍。黃昇源李益運爲副司直。李鼎揆鄭益祚爲副司果。
정조 4년
鄭志儉。以承文院官員。以都提調意啓曰。今此追付寬免謝恩表咨文。旣已撰出啓下矣。正書安寶後。定禁軍騎撥。下送于使行所到處。同爲齎去之地。何如。傳曰。允。
정조 4년
沈念祖。以義禁府言啓曰。時囚罪人徐簡修議處公事判付內。以本律勘放後草記。方得賢議處公事判付內。放逐本鄕事啓下矣。徐簡修段。國穀臭載。旣在本境。則身爲地方官。其不能護送之罪。在所難免罪。取考律文。則續大典漕轉條。有曰漕船上來時。各邑境嶼草上下內外立標。以慣知水路者。每船二三人竝騎指路。傳遞交付。給文憑考。不用心守令。僉使萬戶。罷黜云矣。徐簡修依本律罷黜放送。方得賢段。依判付放逐本鄕之意。敢啓。傳曰。知道。
정조 4년
又以義禁府言啓曰。時囚罪人鄭景淳原情公事判付內。以本律卽爲酌放後草記。如有功議減等。昨日同罪守令。有功議者。亦爲減等事啓下矣。鄭景淳段。京畿監司李衍祥狀啓據。宣惠廳粘目內。晩時裝發。法外濫載。俱極駭然罪。取考律文。則續大典漕轉條。有曰。發船過限。則該守令奪告身。實載以千石爲限。過數守令論罪。大明律不應爲條。有曰。凡不應得爲而爲之。事理重者。杖八十。違令條。有曰。凡違令者笞五十。名例有曰。二罪俱發。以重者論。大典推斷條。有曰。犯私罪。杖八十。奪告身三等。犯枉法受贓外。笞杖竝收贖云矣。鄭景淳從重論。杖八十收贖。奪告身三等。而其十代祖蘭宗。佐理功臣達城尉異姓五寸親云。功議各減一等。杖六十收贖。奪告身一等放送。昨日同罪守令徐簡修段罷黜。元無功議減等之例矣。敢啓。傳曰。知道。
정조 4년
庚子六月初五日。兼春秋洪光一。禁府啓目。洪州前牧使鄭景淳。晩時裝發。法外濫載。刑推得情。何如。傳曰。以本律卽爲酌放後草記。如有功議。減等爲旀。昨日同罪守令。有功議者。亦爲減等爲良如敎。
정조 4년
庚子六月初五日申時。上御誠正閣。同副承旨入侍時。同副承旨鄭志儉。假注書洪光一。記注官鄭必忠。記事官李𤧣。以次進伏訖。上曰。坐直誰也。志儉曰。沈念祖矣。上曰。其一同副乎。志儉曰。然矣。命書傳敎曰。召命之下。連事違牌。未知有何別般情勢。而至於向來事。義不敢到今追提。吏曹參判徐浩修。從重推考。更卽牌招。命書傳敎曰。藏譜閣所奉影幀移奉日子合行儀節。參酌筵敎及前例。推擇磨鍊後。就議大臣。明日晝講。與大臣登對以稟。命書傳敎曰。孝徽宮入廟處所旣定。擇日等節。詳考前例擧行。命奎章閣待敎入侍。待敎徐龍輔入侍。上曰。奎章閣階砌頹圮處明日始役乎。龍輔曰。臣不知矣。上曰。自明日始役。看審完役。可也。命退。諸臣以次退出。
정조 4년
行都承旨鄭昌聖坐。左承旨申大升坐直。右承旨未差。左副承旨沈念祖坐。右副承旨申思運在外。同副承旨鄭志儉坐直。注書二員未差。假注書趙興鎭式暇洪光一仕直。事變假注書吳泰賢仕。
정조 4년
鄭志儉啓曰。明日再明日。國忌齋戒正日。視事頉稟。傳曰。知道。
정조 4년
傳于鄭昌聖曰。受由在外承旨許遞。前望單子入之。
정조 4년
鄭志儉啓曰。承旨有闕。政事取稟入啓之後。前望單子。事當修整預待。而不此之爲。致勤下敎。揆以事體。誠極未安。當該吏曹堂上推老警責。何如。傳曰。允。
정조 4년
申大升啓曰。有闕政事取稟入啓之後前望單子。事當修整預待。而不此之爲。致勤下敎。事極未安。當該吏曹堂上。今方請推。而入直郞官之不善擧行。尤極駭然。本院請推之外。無他可施之罰。何以爲之。敢稟。傳曰。爲先從重推考。
정조 4년
承旨前望單子入之。申思運落點。
정조 4년
吏曹左承旨申大升。右承旨宋煥億。左副承旨沈念祖。右副承旨申思運。
정조 4년
傳于鄭昌聖曰。新除授承旨牌招察任。
정조 4년
鄭昌聖啓曰。新除授右副承旨申思運。時在洪忠道鎭川地。斯速乘馹上來事。下諭。何如。傳曰。允。
정조 4년
鄭志儉。以弘文館言啓曰。新除授副校理朴天行。卽爲牌招察任。何如。傳曰。允。
정조 4년
沈念祖啓曰。訓鍊大將具善復。以刑曹判書譴罷事命下矣。將兵之任。不可一刻無摠察之人。何以爲之。敢稟。傳曰。御營大將兼領。
정조 4년
又啓曰。訓鍊大將。以御營大將兼領事。命下矣。御營大將李柱國。卽爲牌招。以爲聽傳敎之地。何如。傳曰。允。
정조 4년
備邊司薦望。訓鍊大將李柱國李國賢李敬懋。
정조 4년
以副校理朴天行牌不進罷職傳旨。傳于鄭志儉曰。只推。更爲牌招。
정조 4년
以宋煥億囚單子。傳于沈念祖曰。飭已行。分揀放送。仍任前職。牌招察任。
정조 4년
以左副承旨宋煥億牌不進罷職傳旨。傳于沈念祖曰。只推。更爲牌招。
정조 4년
傳于申大升曰。都承旨入侍。
정조 4년
傳于鄭志儉曰。右副承旨與玉堂上番入侍。
정조 4년
傳于申大升曰。同副承旨與玉堂下番入侍。
정조 4년
傳于鄭志儉曰。承旨前望單子入之。
정조 4년
奎章閣提學前望單子入之。兪彦鎬落點。
정조 4년
鄭志儉。以禮曹言啓曰。今六月十八日惠慶宮生辰陳賀當爲磨鍊。而今則不敢循例擧行。何以爲之乎。敢稟。傳曰。置之。
정조 4년
鄭志儉。以禮曹言啓曰。藏譜閣影幀移奉養性軒吉日時。令日官推擇。則來七月初一日卯時爲吉云。以此日時擧行乎。敢稟。傳曰。以此日爲之。
정조 4년
沈念祖。以訓鍊都監禁衛營御營廳言啓曰。月覲門東邊。明禮門北邊宮墻兩處頹毁處。今六月初八日始役改築之意。敢啓。傳曰。知道。
정조 4년
沈念祖。以御營廳言啓曰。本廳分授肅靖門東邊體城頹毁處。今當改築。而所入石子浮出。然後可以始役。自前築城時。東郊蘆原近處所在石子。連爲浮出以用矣。今亦依前例浮出之意。敢啓。傳曰。知道。近年營門浮石之際。頗多弊端之入耳者。此後各別申飭。無至如前。
정조 4년
持平沈商賢啓曰。臣姿性魯鈍。言議巽訥。淸朝言責。自知不稱。不意柏府新命。忽下於五年草土之餘。自念悲苦之悰。已絶榮途之望。復豈有彈冠冒進之念。而只緣沐浴之請。有不敢逡巡飭勵之敎。又極其嚴截。臣他不暇顧。章皇出肅。一再登筵。隨參大論。而畢竟露拙。固所自料。果於持平鄭福煥下諭之請。時在地昌平。只憑府吏誤傳。乃以長城入啓。至於蒙允。臣之矇然不審之失。於是乎著矣。私心惶懍。姑且勿論。臺體壞損。無復餘地。臣何敢一刻晏然於臺次乎。請命遞斥臣職。答曰。勿辭。亦勿退待。
정조 4년
庚子六月初六日酉時。上御誠正閣。同副承旨與玉堂下番入侍時。修饌徐鼎修。同副承旨鄭志儉。假注書洪光一。記注官鄭必忠。記事官李𤧣。以次進伏訖。上命書傳敎曰。承旨房仍。上曰。吏曹參議前望單子入之。待下批牌招察任事。出榻敎命書傳敎曰。政官待明朝牌招開政。上曰。奎章閣直提學。明日政差出事。出榻敎上問鼎修曰。日記修整幾何。鼎修曰。不能多修矣。上命承旨。前望單子何不修整以入乎。知入。賤臣光一。承命出問。回奏曰。承旨前望單子。未盡修整云矣。上曰。前望單子。事當修整以待。而不此之爲。何也。注書出去知入。賤臣光一。未及回奏。而諸臣退出。
정조 4년
行都承旨鄭昌聖坐。左承旨申大升坐直。右承旨鄭象仁在外。左副承旨沈念祖坐直。右副承旨申思運在外。同副承旨鄭志儉坐。注書二員未差。假注書趙興鎭式暇洪光一仕直。事變假注書吳泰賢式暇。
정조 4년
備忘記。父遞子仍。雖係礙眼。乍解旋授。亦非違例。況今史官不備。前翰林金載瓚。口傳付職。
정조 4년
承旨前望單子入之。鄭象仁落點。
정조 4년
沈念祖啓曰。御營廳從事官來言。今日本廳軍兵日次私習云矣。敢啓。傳曰。知道。
정조 4년
鄭昌聖啓曰。新除授右承旨鄭象仁。卽爲牌招。何如。傳曰。允。
정조 4년
鄭昌聖啓曰。新除授右承旨鄭象仁。以前任江陵府使。方在解由未出中。何以爲之。敢稟。傳曰。勿拘。
정조 4년
鄭志儉啓曰。檢閱金載瓚。旣已付職。卽爲牌招入直。何如。傳曰。允。
정조 4년
鄭昌聖啓曰。新除授右承旨鄭象仁。時在京畿高陽地。斯速乘馹上來事。下諭。何如。傳曰。允。
정조 4년
傳于鄭昌聖曰。吏曹參議前望單子。中官混下。當該中官推考。望單子還入。
정조 4년
鄭昌聖啓曰。吏曹判書金鍾秀。參判徐浩修牌不進推考傳旨。今方捧入。而開政命下之後。如是違牌。不卽擧行。事甚未安。判書參判。竝卽牌招。何如。傳曰。允。
정조 4년
傳于申大升曰。承旨房仍。
정조 4년
傳于沈念祖曰。左副承旨入侍。
정조 4년
有政。吏批。吏曹判書金鍾秀進。參判徐浩修進。參議未差。吏批啓曰。尙州牧使今當差出。而本州以嶺南雄邑。物衆地大。素稱難治。不可不各別擇差。同道及他道有聲績未準朔守令竝擬。何如。傳曰。允。以尹東暹爲刑曹判書。金宇鎭爲吏曹正郞。徐浩修爲奎章閣直提學。李學源爲尙州牧使。李宜白爲昌平縣令。
정조 4년
兵批。兵曹判書金華鎭祿試射坐起進。參判李萬恢呈辭受由。參議尹勉升病。參知金蓍耇入直進。以李邦榮爲副司直。崔烜爲副司果。吏曹參議前望單子入之。徐有防落點。沈念祖。以兵曹言啓曰。禁軍來秋冬等祿試射時沒技人。別單中依例懸註以入之意。敢啓。傳曰。知道。
정조 4년
庚子六月初七日卯時。上御誠正閣。禮房承旨入侍時。同副承旨鄭志儉。假注書洪光一。記注官鄭必忠。記事官李𤧣。以次進伏訖。上命奎章閣直閣入侍。直閣金宇鎭入侍。命戶曹郞廳入侍。郞廳洪彦燮入侍。上曰。役事幾何。彦燮曰。下層幾盡修築。上層幾半矣。上曰。雖費日子。完固修築。可也。不必今日了當也。此後若復頹圮。則此郞廳當知之。各別申飭。可也。仍命郞廳先退。命書傳敎曰。禮房承旨馳詣明陵。奉審摘奸以來。仍命直閣先退。上曰。分付奉常寺祭酒。依例入璿源殿。可也。命退。諸臣以次退出。
정조 4년
庚子六月初七日酉時。上御誠正閣。左副承旨與奎章閣直提學入侍時。直提學徐浩修。左副承旨沈念祖。假注書洪光一。記事官李𤧣金載瓚。以次進伏訖。上命直提學進前。浩修進伏。上曰。奎章閣卿父爲主人矣。浩修曰。小臣受國厚恩。保有今日。重入脩門。仰瞻天顔。臣雖明日退塡丘壑。少無餘憾矣。上曰。卿家所遭。初甚難矣。今至於此。予甚喜焉。此非獨卿家私門之幸。實國家之幸也。浩修曰。聖恩罔極。無以圖報。臣只有日夜感泣而已。命提學先退。上曰。璿源殿當行別茶禮。仍爲齋宿。坐直承旨回入藝文館。命退。諸臣以次退出。
정조 4년
行都承旨鄭昌聖坐。左承旨申大升坐直。右承旨未差。左副承旨沈念祖坐。右副承旨未差。同副承旨鄭志儉坐直。注書二員未差。假注書趙興鎭仕洪光一仕直。事變假注書吳泰賢仕。
정조 4년
沈念祖。以都摠府言啓曰。今日入直內三廳武兼禁軍及軍兵等。當爲中日習射。而國忌相値。不得爲之之意。敢啓。傳曰。知道。
정조 4년
鄭志儉啓曰。來十一日輪對取稟。傳曰。爲之。
정조 4년
傳于沈念祖曰。罰已行矣。中官方得賢蕩滌。
정조 4년
鄭昌聖。以吏批啓曰。本曹郞官今當差出。而前望中無故之人。只有二人。以二望擬入之意。敢啓。傳曰。知道。
정조 4년
庚子六月初八日辰時。上御誠正閣。藥房三提調入侍時。都提調鄭弘淳。提調兪彦鎬。副提調鄭昌聖。假注書趙興鎭。記事官李𤧣金載瓚。醫官吳道炯徐命緯崔宅中慶成運金成五。以次進伏訖。弘淳曰。數日老炎益甚。聖體。若何。上曰。一樣矣。弘淳曰。王大妃殿症候。何如。上曰。一樣矣。弘淳曰。惠慶宮氣候。何如。上曰。一樣矣。弘淳等曰。六和湯進御後凡節。若何。上曰。別無顯效。而午後煩鬱之症似勝。連進五貼。何如。道炯進伏曰。六和湯盛暑之良劑。加進。似好矣。仍命按診。道炯診候後退伏曰。脈度左右三部。極爲調均。而胃口暑濕。終未快祛。故午後則似有煩鬱之症候矣。自今加進四五貼。恐合也。弘淳等曰。然則自今日連爲煎入乎。上曰。好矣。命書傳敎曰。在外承旨許遞。前望單子入之。命退。諸臣以次退出。
정조 4년
行都承旨鄭昌聖坐。左承旨申大升坐直。右承旨沈念祖坐直。左副承旨申景濬在外。右副承旨李敬養坐。同副承旨鄭志儉坐。注書二員未差。假注書趙興鎭仕洪光一仕直。事變假注書吳泰賢仕。
정조 4년
鄭志儉啓曰。自初十日至十六日。溫繹間視事頉稟。傳曰。知道。
정조 4년
傳于鄭志儉曰。奎章閣堂郞來待。
정조 4년
沈念祖啓曰。奎章閣堂郞。依下敎來待矣。傳曰。入侍。
정조 4년
承旨前望單子入之。申景濬李敬養落點。
정조 4년
傳于鄭昌聖曰。新除授承旨。卽爲牌招察任。
정조 4년
備忘記。向因江陵府査事。以京差人之牟利作弊。有照律嚴勘之命。則厥漢自府獄。移囚營獄之際。中路逃躱。而身爲道伯。掩諱之不暇。本事則不以實聞焉。守令則不以罪請之。新伯始乃捕捉。當初初不狀聞者。寧有如許紀綱。前監司具㢞。亟施罷職不敍。傳敎罪人逃失。自有其律。該守令拿問處之。
정조 4년
沈念祖。以黃海監司罪人梁泰熙。瑞興縣到配啓本入啓。
정조 4년
沈念祖。以弘文館言啓曰。副修撰李益烍。疏批已下。卽爲牌招察任。何如。傳曰。允。
정조 4년
以副修撰李益烍牌不進罷職傳旨。傳于沈念祖曰。只推。更爲牌招。
정조 4년
以副修撰李益烍牌不進罷職傳旨。傳于沈念祖曰。設有可言之情勢。近來似此之人。率多行公。胡獨乃爾。只推。更爲牌招。
정조 4년
鄭昌聖。以吏曹言啓曰。繕工監假監役李普謙呈狀內。身病甚重。勢難察任云。依例改差。何如。傳曰。允。
정조 4년
鄭志儉。以禮曹言啓曰。孝徽宮禫祭吉日。以來七月初三日推擇啓下矣。入廟先告事由祭。同日禫祭。當爲兼告擧行。祝文中措辭添入。移奉吉時。令日官推擇。則同日卯時爲吉云。移奉同日同時。移奉後奉安祭同日隨時設行之意分付。何如。傳曰。允。
정조 4년
沈念祖。以兵曹言啓曰。羽林衛將金光運。猝得毒感。症形危劇。五衛將許𣷯。素抱伏暑之症。當暑添越。旬月之內。萬無起動供職之望。俱爲呈狀乞遞。宿衛輪番之任。不宜久曠。竝今姑改差。何如。傳曰。允。
정조 4년
李敬養。以訓鍊都監言啓曰。因司謁手本武藝別監李春英。李祥僑久勤當次。依定式遷轉事啓下矣。別監李春英。別武士有闕。先爲差定。李祥僑時無見窠。待闕差定之意。敢啓。傳曰。知道。
정조 4년
申大升。以刑曹言啓曰。同罪院隷竝放送事命下矣。依傳敎。黃海道瑞興縣定配罪人梁泰熙。京畿長湍府定配罪人崔好孫等。竝卽放送事。發關分付于各該道臣之意。敢啓。傳曰。知道。
정조 4년
沈念祖。以刑曹言啓曰。頃因本曹覆啓。典獄署書吏全萬齡。前受刑外。加刑三次後發配事。判下矣。罪人全萬齡。旣準三次之刑。全羅道海南縣定配。卽爲押送之意。敢啓。傳曰。知道。
정조 4년
鄭志儉。以奉常寺官員。以都提調提調意啓曰。東籍親耕田所種小麥打作。則所出爲一石七斗之意。敢啓。傳曰。知道。
정조 4년
大司憲鄭一祥。大司諫李養鼎。司諫金履禧。掌令柳孟養。持平沈商賢。獻納尹長烈。校理姜忱。副校理李時秀朴天行。正言徐有鍊。修撰權以綱尹尙東。副修撰徐鼎修啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答三司曰。不允。
정조 4년
大司憲鄭一祥。大司諫李養鼎。司諫金履禧。掌令柳孟養。持平沈商賢。獻納尹長烈。正言徐有鍊啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答兩司曰。不允。第六件。七件事。亟停勿煩。
정조 4년
掌令柳孟養啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答府曰。不允。第六件七件事。亟停勿煩。
정조 4년
獻納尹長烈啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟。李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。請逆賊尙魯。亟施孥戮之典。措辭見上答院曰。不允。第九件。十五件事。亟停勿煩。
정조 4년
同副承旨鄭志儉疏曰。伏以臣與新除授右副承旨李敬養。有姻婭應避之嫌。揆以法例。在下當遞。玆敢援例陳章。伏乞聖明。特許遞改。以存公格。千萬幸甚。臣無任屛營祈懇之至。謹昧死以聞。答曰。省疏具悉。疏辭下該曹稟處。
정조 4년
吏曹參議徐有防疏曰。伏以臣於見職。屢遭猥叨。則地便宿硏。義無必辭。而第目下私心。終有所不可仍冒者。本曹參判臣徐浩修。卽臣之族叔也。親屬雖係稍疎。銓任大異閑司。一時之竝占兩堂。不獨私門切滿盈之懼。抑亦朝體有苟簡之嘆。則其豈可以公格之無礙。而晏然自居也哉。且以近事言之。領府事臣鄭弘淳爲亞銓時。前領敦寧臣鄭存謙。以三銓。引義屢解。今臣私義。旣如是難安。前人已例。又如是明的。臣之職名。自屬當遞。而適値齋日。疏籲路阻。無端違召。亦涉惶悚。不得不冒沒出肅。而一日虛縻。悶隘轉深。今姑略陳短章。仰暴危懇。伏乞聖慈。俯垂諒察。亟遞臣所帶吏曹參議之任。以安微分。千萬幸甚。臣無任屛營祈懇之至。謹昧死以聞。答曰。省疏具悉。所辭似然。本職許遞焉。
정조 4년
副修撰李益烍疏曰。伏以臣於往年。爲吏無狀。未能積逋之督完。同被諸倅之追坐。罪著昏謬。尙復誰咎。回思至今。慙惶滿心。七載杜門。萬念都灰。不意聖度包荒。一物不棄。旣疏釋矣。又甄用之。玉署新命。遽下於病伏窮盧之中。臣且惶且感。以首頓地。不知滓穢賤臣。何以得此於君父之前哉。況今一初淸明。跛躄皆聳。積違軒墀。戀結倍切。區區下情。豈不欲卽地竭蹶。叩謝洪造。依近日月。一瞻耿光。而第伏念臣於見職。自來有難强之義。所遭人言。固非尋常。前後恩除之下。輒皆控免。未嘗一番出脚者。通朝之所共知也。今何可諉以時月之久。而憑恃寵靈。揚揚冒進。以壞一身之廉防。重貽士夫之羞恥哉。鐵限在前。株守難變。咫尺脩門。進身無路。撫念情踪。良亦悲且苦矣。伏乞聖明。亟許鐫削臣職。仍治臣罪。以嚴朝綱。以靖私分焉。臣雖不敢以見職自居。而區區忠憤。有不能默。略此附陳之。年來三司之論。皆臣跧蟄以後事。臣於蒙蔀之下。聞見孤陋。而只以其聽於輿論。發於諸疏者觀之。亦不覺熱血沸騰。直欲大聲疾呼。仰請斬馬之劍。而拘於罪名。恨不能得。何幸乾斷赫然。天討肆行。元兇巨慝。次第伏法。幾皆廓淸。此實國家轉危爲安之慶。而獨奈何鄭妻龜柱。尤是群凶之窩窟。百賊之根柢。而尙今偃息於覆載之間。首尾四五年之久。大小千百人之言。剖心見血。終未仰格。畢竟處分。僅止島配。刑政之剌謬。已無可論。而彼以何等罪名。何等地處。旣知其不能容於天地間。則狠性凶肚。必將無所不爲。是以人心憂危。國勢岌嶪。殊未知何樣禍機。伏於何處。古今天下。寧有如此事哉。臣誠抑塞悶鬱。流涕不足。而至於痛哭也。噫。世變無窮。百怪層生。洪國榮又出矣。其擅國無君。沮戲大計之罪。實是千古權奸之所未有也。噫嘻痛矣。殿下所以寵遇之何如。富貴之何如。而不思一分感戴。乃反百道稔凶。甘作宗社之罪人者。此尤中外大小之所扼腕齊憤者也。合辭聲討。亦幾月矣。遠竄之律。本不過姑先之請。而此亦靳允。輒以速停爲敎。噫。我聖上卽祚以來。凡百注措。無一不灑落光明。而一失於鄭妻。再失於龜柱。三失於國榮。不顧公議之如何。大義之如何。而只爲一私字所牽掣。終使乾德不剛。王綱未張。餘外諸啓。罔非春秋所先誅者。至於相福瑩中輩之所犯關係。尤如何。而亦皆一例相持。只事謄傳。此豈群下所嘗望於殿下者哉。臣於田間。曾聞諸臣之只傳故紙。每咎其不能碎首文陛。期回天聽。今乃身登殿下之朝。而又遵諸臣之轍。只事伈伈。則臣之自愧。固無論。人之責臣。將無異臣之咎諸臣。臣實憂憤弸中。益切不共戴之心。而職旣匪據。身不能進。只以草草數語。略陳愚慨。惟聖明不以人棄言。亟允諸臣之請。使宗祊安而亂賊懲焉。臣無任屛營祈懇之至。謹昧死以聞。答曰。省疏具悉。前後疏箚之批。已悉諭。爾其勿辭察職。
정조 4년
庚子六月初九日辰時。上御誠正閣。晝講入侍時。同知事徐有寧。特進官鄭民始。參贊官申大升。侍讀官李敬一。檢討官尹尙東。假注書洪光一。記事官李𤧣金載瓚。宗臣安川君烓。武臣李漢五。掌令柳孟養。獻納尹長烈。以次進伏訖。上讀前受音訖。敬一進讀自生財有大道。止右傳之十章。上讀新受音訖。敬一曰。此章言理財。財者。有國之關係大矣。孰不知生衆食寡。爲生財之道。而行之者亦鮮焉。至于我朝。冗官祿食。雖不多。而遊衣遊食者。亦夥然。苟能盡歸於農。使之務本。則亦可爲生財之道矣。至於用財一節。則民間之婚嫁喪葬。飮食衣服。爭尙侈靡。轉輾成風。損財之弊。不一而足。伏願殿下。留意導率之方焉。百乘之家。猶不畜聚斂之臣。況千乘之國乎。聚斂之臣。似利於國。而損下益上。弊歸於民。可不懼哉。惟願惕念焉。尙東曰。上番以聚斂之臣發端矣。其曰寧有盜臣。甚言聚斂之臣之不可畜也。蓋盜臣與聚斂之臣。非有才能。則莫能爲矣。以今時言之。能吏之弊。甚於貪吏。貪吏則隨現繩治。容或懲戢。而至若能吏。則挾才負能。舞文弄智。中雖有侵漁之患。而外或釣善治之名。以此言之。貪吏卽盜臣。能吏乃聚斂之臣。而聚斂之臣。亦非別般人。卽閑居不善之小人也。人君雖不欲用聚斂之臣。而辨別甚不易。宋之神宗。豈非願治之主。而不知王安石之爲小人。蘇老泉辨奸論所謂好惡奪其中。是也。其後靑苖之法。酷於天下。馴致靖康之禍。平天下章。或慮有務財之弊。故再言以義爲利。以戒小人之長國家。此亦書傳命龍于末之意也。伏願殿下。先辨乎君子小人之別焉。上曰。好矣。有寧曰。此章之要。在義利二字。而篇末丁寧致戒。孟子首章。先言義利。聖賢授受底道。專在於分別義利之界者。有如是矣。蓋財用者。有國之不可廢者。而若其務財用之財。卽財之悖入者也。生財有大道之財。卽財之得正者也。以我國言之。非有許多冗官。而游食游衣者。不勝其多。在國家則大事荐疊。而節用之方。靡不用極。故能保其支撐矣。至於民間。奢侈成風。已作痼弊。如此不已。爲慮轉深。伏願益軫導率之道焉。上曰。好矣。民始曰。平天下之道。專在絜矩。而絜矩之道。以用人理財言之。國之關係。民之好惡。專在是矣。用人當於人心。理財同其好惡。然後眞箇治平之道。而就其中分言本末。則用人實爲本矣。伏願體念焉。命參贊官陳文義。大升曰。玉堂經筵。咸陳文義。如臣鹵莾。別無所見矣。上曰。臺臣無新啓。則退出臺廳。可也。仍命經筵官先退。命書傳敎曰。承旨前望單子入之。命退。諸臣以次退出。
정조 4년
庚子六月初九日申時。上御誠正閣。奎章閣堂郞入侍時。提學金鍾秀兪彦鎬鄭民始徐浩修。直閣金宇鎭。待敎徐龍輔。右承旨沈念祖。假注書洪光一。記事官李𤧣金載瓚。以次進伏訖。上曰。今則閣臣濟濟。卿等須當官盡職。予欲責效於卿矣。凡有官則有職。有職則必有規模。夫豈有無事之官乎。先朝編次人。卿等亦曾目撃矣。當時是職。人孰不榮之。而蔡濟恭元仁孫諸人。皆孜孜盡職不倦。至於弘文館御製色下人。亦能誠謹於奉行。故終爲司鑰。而況此閣之設。暗合於宋明古事。實不是冗官之比。而年來漸如此矣。文治不必加意。而尙質去文。乃所以斂華就實之道也。近來玉堂。亦不無無文而行公者。推此而言。則雖不必尙文。而文臣則當責以文臣之事矣。卿等視直提學。反不如兩館提學。以無事之冗官故也。然而旣合於外閣。則責望重矣。居是職者。豈不留意於文學上乎。且設此官之意。旣倣宋明。又倣集賢殿。則顧不重歟。而凡係文蹟。皆無可稱。且無一冊子開刊。年年刊冊。自有古例。而今之冊子。多誤字。致令殿講儒生。往往誤讀。此予之每常自恧者也。旣有其官。則當脩明式例。切磨講究。俾有實效。可也。此非爲觀瞻。而苟令人以榮選看之。亦豈不美歟。朝廷之上。規模未立。豈容區區於一閣。而當官盡職。卿等之責也。予言。果何如。鍾秀曰。聖敎當矣。以本閣言之。當其任盡其職。然後斯可爲去文務實之道。而臣等不能職思其居。惶愧極矣。今則殆同草創。故堂郞及下人。手與事不相熟矣。上曰。閣職始於奉朝賀。當有一副當規模。而天下萬事。固無無規模之事矣。此官雖曰。草創未備。而在這裏盡其職。可也。今或有問其職業何事。則卿等當無辭可答矣。就其中窒礙不通者。存而勿論。其可行者。必當其職。去文務實。然後眞箇右文之治也。旣合於校書館。則關係亦重。而至於檢書官。自堂上拘束。可也。下人何其多也。汰冗官。有國之先務。況下人輩乎。兼差則除本仕。當有警勵之道。而近以頑慢者塡之。極爲非矣。其中有文翰者留在。而餘外當思査正之道矣。旣着了紗帽。必有其職。當正其規模。可也。卿等做甚事耶。正宜思量道理。整頓規模。或有犯此者。堂郞交勉。至於胥吏輩。罪之笞之。無所不可。鍾秀曰。不能當官而盡職。徒歸文具而止耳。民始曰。臣固自知其冗官矣。上曰。是居官却步者矣。鍾秀曰。御製。當定其日月校讎。而冊子亦宜收拾矣。上曰。凡於御製。當有續續奉行之事矣。鍾秀曰。規模一正。則臣等謹當奉而行之矣。民始曰。不但堂郞不相關涉。官吏亦然矣。鍾秀曰。繼自今新立式例。稟裁然後漸次行之。似好矣。上曰。正其規模。常目在之。可也。近有不經吏弘。而爲直閣者乎。民始曰。有之矣。上曰。只管先正規模。如直閣以吏弘爲定。待敎以翰林爲定。至有吏胥。亦宜有定分矣。鍾秀曰。奎章閣褒貶單子進入時。當有式例矣。上曰。直達。可也。卿等以提調郞廳樣爲定。可也。鍾秀曰。賓客之於春坊。有相似者矣。上曰。我國動法周官。校書館倣祕書省。藝文館亦然。玉堂則如唐之弘文館。宋之崇文館。不但徒事書帙。亦爲三司論思之地。至於此閣。編次人所任。寔掌故事尊先製之道也。當初宗簿寺。立煥章閣。奉列聖御製。故有宗簿官員押班侍臣之例矣。徐奉朝賀。欲以直閣待敎。兼春秋館。而亦未果矣。今則宗簿寺煥章閣。可謂疊設。文字旣入於奎章閣。而宗簿之職。敎訓宗親而已。鍾秀曰。然矣。上曰。我國文明。豈不效中國龍圖閣乎。仍命退。諸臣以次退出。
정조 4년
行都承旨鄭昌聖坐。左承旨李亨逵未肅拜。右承旨沈豐之坐。左副承旨申大升坐直。右副承旨沈念祖坐。同副承旨李敬養坐直。注書二員未差。假注書趙興鎭仕洪光一仕直。事變假注書吳泰賢仕。
정조 4년
藥房都提調鄭弘淳。提調兪彦鎬。副提調鄭昌聖啓曰。伏未審日間。聖體。若何。王大妃殿症候。益有差勝之節乎。今日臣等。率諸御醫入侍。仰承諸節爲宜。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿慈宮氣候一樣。後日次入侍。宜矣。
정조 4년
沈念祖啓曰。禁衛營從事官來言。今日本營軍兵。日次私習云矣。敢啓。傳曰。知道。
정조 4년
以副修撰李益烍三招不進罷職傳旨。傳于沈念祖曰。爲先推考傳旨捧入。
정조 4년
鄭昌聖啓曰。承旨有闕。政事取稟。傳曰。前望單子入之。
정조 4년
鄭昌聖啓曰。新除授左副承旨申景濬。時在全羅道淳昌地。斯速乘馹上來事。下諭。何如。傳曰。許遞。前望入之。
정조 4년
承旨前望單子入之。李亨逵沈豐之落點。
정조 4년
吏曹。左承旨李亨逵。右承旨沈豐之。左副承旨申大升。右副承旨沈念祖。同副承旨李敬養。
정조 4년
鄭昌聖啓曰。新除授左承旨李亨逵。右承旨沈豐之。竝卽牌招。何如。傳曰。允。
정조 4년
以左承旨李亨逵牌不進罷職傳旨。傳于李敬養曰。只推。更爲牌招。
정조 4년
傳于李敬養曰。傳命司謁推考。
정조 4년
以左承旨李亨逵再牌不進罷職傳旨。傳于李敬養曰。只推。更爲牌招。
정조 4년
以李益烍囚單子。傳于李敬養曰。分揀放送。仍卽牌招入直。
정조 4년
李亨逵。以義禁府言啓曰。江陵兼任襄陽府使丁範祖拿問處之事。傳旨啓下矣。丁範祖。時在江原道原州地云。依例發遣府書吏。拿來。何如。傳曰。允。
정조 4년
大司憲鄭一祥。大司諫李養鼎。司諫金履禧。掌令柳孟養。持平沈商賢。獻納尹長烈。校理姜忱。副校理李時秀朴天行。正言徐有鍊。修撰權以綱尹尙東。副修撰徐鼎修啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答三司曰。不允。
정조 4년
大司憲鄭一祥。大司諫李養鼎。司諫金履禧。掌令柳孟養。持平沈商賢。獻納尹長烈。正言徐有鍊啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答兩司曰。不允。第六件七件事。亟停勿煩。
정조 4년
持平沈商賢啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人。李普行。亟令王府。拿鞫嚴問。措辭見上答府曰。不允。第六件七件事。亟停勿煩。
정조 4년
正言徐有鍊啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。措辭見上今番投書。亘古所無之變。其凶肚逆腸。直與任輝諸賊。一串貫來。心寒骨靑。尙忍言哉。窮凶情節。畢露無餘。忍杖抵賴。徑先致斃。常刑未加。輿憤愈激。論以王章。宜施追律。而平法新令之下。雖不敢仰請。惟其凶計之暗地排布者。不可不一一究覈。則埏。以鎭厚之父。其敢曰在家不知。而拿鞫之請。未及蒙允。物故之啓。遽爾來到。未施當律。任其自斃。其爲憤惋。當如何哉。埏之拿鞫得情。雖無可論於身故之後。而鎭厚之應坐支屬。不可如前遠配而止。請鎭厚之支屬應坐者。亟施絶島散配之典。請逆賊尙魯。亟施孥戮之典。措辭見上院啓中。埏。旣已物故。停啓。答院曰。不允。第九件事。亟停勿煩。第十五件埏事。旣已物故之後。島配之律。移施於鎭厚支屬。此等法典。未之前有。不但乖目下所見。實又啓方來之弊。不料堂堂淸朝臺閣。有此無法之請。停與不停。非所可論矣。
정조 4년
備忘記。楚獄多濫。猶有夜起彷徨之歎。予於去年夏埏之獄事。以爲近是。不但此之爲然。伊時因埏支屬散配事。埏家婦女。至有自盡者數人。蓋婦女勿配之傳敎。刑曹發配之草記。互相巧違之致。心嘗矜惻于中。近者盈握之啓。必於此件。每下亟停之批者。誠有所以也。今則渠已物故。支屬何知。埏支屬散配者。竝放送事。卽爲分付。
정조 4년
正言徐有鍊啓曰。臣之庸愚湔劣。本不合於淸朝耳目之任。而沐浴義重。他不暇顧。冒沒蹲據。鎭日詣臺。得伏見鎭海縣定配罪人埏物故之狀。雖不得不依例停啓。而若其鎭厚支屬島配之請。事件稍異。有不可竝停。故更爲連啓矣。及承批旨。誨責備至。至有法典未有。又啓來弊之敎。臣實惶懍愧恧。罔知攸措。第伏念原啓中拿鞫得情之請。雖指埏一身而言。絶島散配之啓。卽鎭厚支屬之謂也。埏旣物故。則拿鞫之請。固無可施。而鎭厚支屬。應坐自如。則豈可以埏之物故。而竝停鎭厚支屬島配之啓乎。聖敎之下。竊不勝抑鬱。而此莫非臣辭不達意。誠未見孚之致。其何敢一刻晏然於臺次乎。請命遞斥臣職。答曰。方欲處分。勢難例批矣。
정조 4년
備忘記。臺批旣諭。執法之地。豈創無於法之法乎。況其避辭。殊近遂非之嫌。重爲之不槪也。旣失常法。又啓後弊。正言徐有鍊遞差。
정조 4년
李敬養。以刑曹言啓曰。罪人埏。已物故。支屬何知。埏支屬散配者。竝放送事命下矣。依傳敎罪人鎭厚子。咸鏡道明川府定配罪人秉漢。侄。平安道朔州府定配罪人聖雲等。竝卽放送事。發關分付于各該道臣之意。敢啓。傳曰。知道。